
ОБЩИ ПОЛОЖЕНИЯ

РАЗДЕЛ   І

Определяне на размера на общинските такси и цени на услуги

Чл. 1. С тази Наредба се уреждат отношенията, свързани с определянето и администрирането на местните такси и цени на предоставяни на физически и юридически лица услуги, реда и срока на тяхното събиране на територията на Община Бойница.
Чл. 2. (1) На територията на общината се събират следните местни такси:

 1.  за битови отпадъци;


2. за ползване на пазари, тържища, панаири, тротоари, площади и улични платна;


3. за ползване на специализирани институции за предоставяне на социални услуги, лагери, общежития и други общински социални услуги;


4. за технически услуги;


5. за административни услуги;

 6.  за притежаване на куче;


7. други местни такси, определени със закон.

(2) На територията на общината се събират приходи от предоставените услуги и права, с изключение на тези по ал. 1, по цени определени с Наредбата.

Чл. 3. (1)Размерът на местните такси и цени на услуги се определя в български лева и евро. 
Местните такси са прости и пропорционални и се заплащат безкасово, в брой или с общински таксови марки.

(2) Местните такси и цените на услугите се заплащат предварително или едновременно с предоставяне на услугите, с изключение на тези, за които с нормативен акт е предвидено друго.

Чл. 4. (1) Размерът на местните такси и цени на услуги се определя при спазване на следните принципи:


1.     възстановяване на пълните разходи на общината по предоставяне на услугата;


2.     създаване на условия за разширяване на предлаганите услуги и повишаване на тяхното качество;


3.     постигане на по-голяма справедливост при определяне и заплащане на местните такси.

 (2) За услуга, при която дейностите могат да се разграничат една от друга, се определя отделна такса за всяка от дейностите.

             (3) За предоставяне на административни услуги по електронен път съгласно чл. 10а от Закона за електронното управление се дължат такси в намален размер от десет на сто.
Чл. 5. (1) Пълните разходи на общината по предоставяне на определена услуга включват всички разходи за: работни заплати и осигуровка на персонала; материални, режийни, консултантски; за управление и контрол; по събиране на таксите и други (напр. инвестиционни) разходи, имащи отношение към формирането на размера на таксата.

(2) Пълните разходи се определят при спазване изискванията на Закона за счетоводството и актовете по неговото прилагане.

Чл. 6. (1) Размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес.

(2) В случаите по ал. 1 разликата между разходите по предоставяне на услугата и размера на таксата е за сметка на общинските приходи.

(3) Не се допуска разликата между разходите и размера на таксите да е за сметка на споделени данъци, допълваща субсидия, целеви субсидии, заеми и други трансфери от републиканския бюджет.

Чл. 7. Лицата, неползващи услугата през съответната година или определен период от нея, заплащат само такса за периода на ползване на услугата.

Чл. 8. (1) Общинският съвет може да освобождава отделни категории граждани изцяло или частично от заплащане на отделни такси.

(2) В случаите по ал. 1 разходите са за сметка на общинските приходи.

Чл. 9. В случаите, когато едни и същи услуги се предоставят от общината и от други лица, основа за определяне размерите на цените на услуги могат да бъдат пазарните стойности. В този случай размерът на цените не се ограничава до размера на пълните разходи и е възможно получаването на нетни приходи.

Чл. 10. (1) Събирането на местните такси и цени на услуги се извършва от и за сметка на общината. 

(2) Местните такси се събират от общинската администрация.

(3) Приходите по ал. 2 постъпват в общинския бюджет.

РАЗДЕЛ ІІ
Промени в размера на местните такси и цените на услугите

Чл. 11. Промените в размера на местните такси и цените на услугите се извършват по реда на тяхното приемане.

Чл. 12. (1) Кметът на общината внася в общинския съвет анализ на прилаганите такси и цени на услуги не по-малко от веднъж годишно и/или при промяна размера на таксите и цените.

(2) Анализът по ал. 1 задължително съдържа:

1. оценка доколко съществуващите такси и цени отразяват измененията в разходите или пазарната цена;

2. оценка на потребностите от предоставяне на услугите;

3. информация за привлечени средства от проекти, донорски програми, дарения и завещания.

4. препоръки за подобряване на администрирането на таксите.

(3) При необходимост общинският съвет променя размера на местните такси и цените на услугите.

Чл.13. Общинската администрация подържа данни за :

1. услугите и дейностите, за които има определени такси и цени;

2. ползвателите на предоставената услуга;

3. изключенията от общата политика (преференции);

4. използваната информация при определяне на такси и цени и конкретната методика/методики, използвани за определяне на размера им;

5. събраните средства от всяка потребителска такса и/или цена на услуга.

Глава втора

Местни такси

Раздел І
Такса за битови отпадъци

                Чл. 14. (1) Таксата се заплаща за услугите по събирането, извозването на битовите отпадъци, както и за поддържането на чистотата на териториите за обществено ползване в населените места. Размерът на таксата се определя за всяка услуга поотделно – сметосъбиране и сметоизвозване, чистота на териториите за обществено ползване. 

                Чл. 15. (1) За имоти, намиращи се извън районите, в които общината е организирала събиране и извозване на битови отпадъци, се събира такса за ползване на депо за битови отпадъци и/или за поддържане на чистотата на териториите за обществено ползване.

             (2) Границите на районите и видът на предлаганите услуги в съответния район, както и на честотата на сметоизвозване се определят със заповед на кмета на общината и се обявяват публично до 31-и октомври на предходната година.

Чл. 16. (1) Таксата се заплаща от: 


1. собственика на имота
            2. собственикът на сграда, построена върху държавен или общински поземлен имот, за този     имот или съответната част от него

3. при учредено вещно право на ползване – от ползвателя


4. при предоставяне на особено право на ползване – концесия – от концесионера

            5. за имот – държавна или общинска собственост, таксата се заплаща от лицето, на което имотът е предоставен за управление.
Чл. 17. (1) Таксата се определя в годишен размер за всяко населено място с решение на Общинския съвет въз основа на одобрена план-сметка за всяка дейност, включваща необходимите разходи за:

1. осигуряване на съдове за съхраняване на битовите отпадъци – контейнери, кофи и др.

2. събирането, включително разделно на битовите отпадъци и транспортирането им до депата или други инсталации и съоръжения за третирането  им.

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване  на битови отпадъци, включително отчисленията по чл.60 и 64 от Закона за управление на отпадъците;

4. почистване на уличните платна, площадите, алеите, парковите и другите територии от населените места, предназначени за обществено ползване.

(2) Когато до края на предходната година Общинският съвет не е определил размер на таксата за битови отпадъци за текущата година, таксата се събира на база действащият размер към 31 декември на предходната година.


(3) План – сметката за годината:

1. се изготвя по образец и ред, определени с наредба на Министерския съвет;

2. се одобрява с решение на общинския съвет преди изтичането на срока по чл. 84, ал. 4 от Закона за публичните финанси, като проектът на решение за одобряване на план-сметката заедно с проектите на доклад на вносителя и на план-сметката се публикуват за обществено обсъждане на интернет страницата на общината в срока по чл. 69, ал. 2 от Административнопроцесуалния кодекс; в случай че законът за държавния бюджет за съответната година не бъде приет до 25 декември на предходната година от Народното събрание, план-сметката се приема в срок до 15-и януари;

3. подлежи на проверка от Сметната палата.
                Чл. 18. Размерът на таксата се определя в левове/евро както следва:

              (1) За жилищни имоти:

· За услугата по сметосъбиране и сметоизвозване, таксата се заплаща пропорционално върху данъчната оценка на имота на собственика;

· За услугата по поддържане на места за обществено ползване, таксата се заплаща пропорционално върху данъчната оценка на собственика;

              (2) За нежилищни имоти:

· За услугата по сметосъбиране и сметоизвозване, таксата се събира пропорционално върху по-високата между отчетната им стойност и данъчната оценка ;

· За услугата чистота на териториите за обществено ползване, таксата се събира пропорционално върху данъчната оценка на активите; 
 Чл. 19. (1) Когато таксата се определя според количеството на битовите отпадъци, ползвателите подават декларация в  Общинска администрация по местонахождението на имота до 30-и ноември на предходната година. За придобитите през годината имоти, декларацията се подава в 30 – дневен срок от датата на придобиване.

                 (2) С декларацията се посочват видът и броят на съдовете за битови отпадъци, които ще се използват през годината съобразно обявената честота на извозването на битовите отпадъци, със Заповед на Кмета на общината.

                   (3) Когато лицето не е подало декларация в срок, декларирало е по-малко от необходимия му брой от съответния вид съдове за битови отпадъци или не изхвърля битови отпадъци в определените за целта съдове, то заплаща годишната такса върху данъчната оценка. От размера на дължимата годишна такса се приспада платената част, като върху разликата се дължат лихви, съгласно сроковете за плащане. 


  Чл. 20. (1) Таксата се заплаща на две равни вноски в следните срокове: от 1 март до 30 юни и  до 31 октомври  на годината, за която се дължи.

                   (2) На предплатилите в първия срок за цялата година се прави отстъпка от 5%.

                   (3) Уведомяват се ползвателите на услугите за дължимите от тях такси за съответния период и срокове за заплащане.


  Чл. 21. (1) Собственикът на новопридобити имоти дължи такса от началото на месеца, следващ месеца на придобиване на имота.

                   (2) Когато ползването е започнало преди окончателното завършване на сградата таксата се дължи от началото на месеца, следващ месеца през който ползването е започнало.

                   (3) За сгради, подлежащи на събаряне, таксата се събира включително за месеца през който е преустановено ползването й.

                   (4) Не се събира такса за:

1. сметосъбиране и сметоизвозване, когато общината не предоставя услугата и не извършва разходи за услугата; имоти, които няма да се ползват през цялата година и е подадена декларация по образец от собственика или ползвателя  в  Общинска администрация по местонахождението на имота до 31 октомври на предходната година. 

2. поддържане чистотата на териториите за обществено ползване, когато общината не предоставя услугата.

3.  услугите, предоставени на молитвени домове, храмове и манастири, в които се извършва богослужебна дейност, от законно регистрираните вероизповедания в страната.
Раздел ІІ

Такса за ползване на пазари, тържища, панаири, тротоари, площади, 
улични платна и терени с друго предназначение

Чл. 22. (1) Таксата се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

(2) Таксата се заплаща от физическите и юридическите лица ползващи услугата в зависимост от зоната, в която се намират терените, посочени в ал. 1.

(3) За всички населени места на общината се определя единна цена.
(4) Таксите се определят на квадратен метър:

-на ден  - 2,00 лв. /1,02 евро/
-на месец  - 25,00 лв. /12,78 евро/
-на месец – 10.00 лв. /5,11 евро/ за строителни материали.

(5) Таксите се плащат при издаване на разрешението за посочения в него период.

(6) При ползване на мястото повече от месец таксите се плащат месечно, но не по-късно от  7 дни преди започване на месеца.

(7) При прекратяване на ползването на площите по ал.1, лицата не заплащат такса за периода от прекратяването до крайния срок на издаденото разрешително за ползване. 

(8) При промяна в размера на ползваната площ се спазва реда по предходната алинея.

Чл. 23. (1) За ползване на пазари с цел търговия от производители таксата се определя както следва: 

1. Производител на селскостопанска продукция – 90 % от размера на таксата по чл. 14, ал. 4 или  1,80 лв. (22,50лв.) / 0,92 евро (11,50 евро)/
2. Производител - пенсионер на селскостопанска продукция ползва отстъпка в размер на  40 % от размера на таксата по чл. 14, ал. 4 или 1,20 лв. ( 15,00 лв.) / 0,61 евро (7,67 евро)/
Чл. 24. Таксите по чл. 14 се събират от  касиер-счетоводителя на Общинска администрация, техническите сътрудници в кметствата Раброво, Бориловец, Шишенци и  кметските наместници по места.
Раздел IIІ
Такси за домове за социални грижи,
 лагери и други общински социални услуги
Чл. 25.  Учениците, които ползват общежитие, заплащат месечна такса в размер на 10,00 лв. / 5,11 евро /
Чл. 26. (1) Лицето, ползващо услугите в системата на домашен социален патронаж, заплаща месечна такса, съответстваща на реалната издръжка на едно лице.

(2) Реалната издръжка на едно лице включва месечните разходи за храна, работно облекло, перилни и хигиенни материали, транспортни разходи за доставяне на храна, както и съответната част от общите разходи за електрическа и топлинна енергия, вода. Месечните разходи се намаляват с даренията и завещанията от местни и чуждестранни физически и юридически лица, включително случаите на спонсорство, помощите от донорски програми и благотворителност.

(3) Дължимата такса се удържа от личните доходи на лицето.

(4) За лица, чиито лични доходи са до 110,00 лв. / 56,24 евро /, се удържат не повече от 60 % тези доходи. Когато оставащата  част от доходите е недостатъчна за покриване на таксата, разликата е за сметка на общинския бюджет.
(5) Не се събира такса от лица, които нямат лични доходи и спестявания. Обстоятелствата се доказват с декларация на лицето.
Чл. 27. Таксите по този раздел се начисляват и събират от длъжностните лица в съответните заведения и се внасят в общинския бюджет до 25-о число на месеца, следващ месеца, за който се дължат.

Раздел ІV
Такси за технически услуги

Чл. 28. Таксите се заплащат за техническите услуги, които се извършват от общината, и обхващат дейностите във връзка с териториалното и селищното устройство, архитектурата, строителството, благоустройството, кадастъра в селищните и извънселищните територии.

Чл. 29. Таксите за технически услуги се заплащат от физическите и юридическите лица, ползватели на услугата, при предявяване на искането.

Чл. 30. Освобождават се от такси за технически услуги държавните и общинските органи, организациите на бюджетна издръжка и Българският Червен кръст.

Чл. 31. Размерът на таксите за технически услуги се определя както следва:


1.  за издаване на скица за недвижим имот -  5,00 лв. / 2,56 евро /;


2.  за издаване на скица за недвижим имот с указан начин на застрояване  - 15,00 лв. / 7,67 евро /;


3.  за презаверяване на скици, от издаването на които са изтекли 6 месеца – 5,00 лв. / 2,56 евро /;


4.  за определяне на строителна линия и ниво на строеж:

- за сграда – на кв.м. – 0,50 лв. / 0,26 евро /;


- за огради – на линеен метър – 0,50 лв. / 0,26 евро /.


5.  за издаване на удостоверения за факти и обстоятелства по териториалното и селищното устройство - 5,00 лв. / 2,56 евро /.

6.  за заверяване на преписи от документи и на копия от планове и документацията към тях- 10,00 лв. / 5,11 евро /;


7.  за издаване на разрешение за поставяне на временни съоръжения за търговия - маси, павилиони, кабини и други – 20,00 лв. / 10,23 евро /;


8.  за издаване на разрешение за строеж на основание чл.148 от ЗУТ 0,1 % от строителната стойност / минимум    50,00 лв. / 25,56 евро //.

9. за обезщетение при преминаване на кабели през имоти публична общинска собственост 10 лв. / 5,11 евро / на л.м.  


10. за корекция на разрешение за строеж на основание чл.148 от ЗУТ – 20.00 лева / 10,23 евро /.


11. за одобряване на архитектурни проекти – 0.01% от строителната стойност / мин. 50.00 лева / 25,56 евро //
Чл. 32. (1) Срокът за извършване на технически услуги е 10 дни, ако не е определен в друг нормативен акт.

(2) При неспазване на срока по ал. 1 размерът на таксата за тях се намалява с 1 на сто на ден, считано от деня на забавянето, но не повече от 30 на сто от пълния й размер.

(3) За извършване на бърза услуга до 3 дни таксата се удвоява, а за експресна – до 24 часа – се заплаща в троен размер.

Раздел V
Такси за административни услуги

Чл. 33. За извършени услуги по гражданското състояние се заплащат следните такси:


1.  за издаване на удостоверение за наследници -  3,00 лв. / 1,53 евро / ;


2.  за издаване на удостоверение за идентичност на имена - 3,00 лв. / 1,53 евро / ;


3.  за издаване на удостоверение, че не е съставен акт за раждане или акт за смърт – 2,00 лв. / 1,02 евро /;


4.  за издаване на дубликати на удостоверение за раждане или за граждански брак, както и за повторно издаване на препис-извлечение от акт за смърт – 3,00 лв. / 1,53 евро /;

5.  за издаване на удостоверение за семейно положение – 3,00 лв/ 1,53 евро /;.;


6.  за издаване на удостоверение за родствени връзки – 3,00 лв. / 1,53 евро /;

7. за адресна регистрация и/или издаване на удостоверения за постоянен или настоящ адрес – 2,00 лв. / 1,02 евро /;

8.  за заверка на покана-декларация за посещение на чужденец в Република България – 3,00 лв. / 1,53 евро /;


9.  за заверка на покана-декларация за частно посещение в Република България на лице, живеещо в чужбина, на което родителите или един от тях са от българска народност – 5,00 лв. / 2,56 евро /;


10.  за легализация на документи по гражданското състояние за чужбина – 5,00 лв. / 2,56 евро /;

11.  за всички други видове удостоверения по искане на граждани – 3,00 лв. / 1,53 евро / ;


12.  за преписи от документи -  3,00 лв. / 1,53 евро /  на страница.

13.  за изготвяне на пълномощни – 1,00 лв./ 0,51 евро /.

14.  за заверка на подписи върху пълномощни и договори – 3,00 лв. / 1,53 евро /  за всеки упълномощител.


Чл. 34. По производства за настаняване под наем, продажби, замени или учредяване на вещни права върху общински имоти се заплаща такса в размер на 10,00 лв. / 5,11 евро /;

Чл. 35. За издаване на удостоверения, когато това е предвидено в закон и за заверка на документи се заплаща такса в размер на 5,00 лв. / 2,56 евро /.
РАЗДЕЛ VІ
Такса за притежаване на куче
Чл.36. За притежаване на куче собственикът заплаща годишна такса на общината в размер на 5 лв./ 2,56 евро /.
Чл.37. Освобождават се от такса собствениците на кучета по чл.175 ал.2 от Закона за ветеринарномедицинската дейност.

Чл.38. В тримесечен срок от датата на придобиване на куче собственика подава декларация в общината.

Чл.39. Таксата се заплаща ежегодно до 31 март на съответната година или в едномесечен срок от датата на придобиване на кучето, когато то е придобито след 31 март. За кучетата придобити през текущата година таксата се дължи в размер на 1/12 от годишния и размер за всеки месец до края на годината, включително за месеца на придобиването.

Глава трета

ЦЕНИ НА НЕУРЕДЕНИ СЪС ЗАКОН УСЛУГИ, ОКАЗВАНИ ИЛИ ПРЕДОСТАВЯНИ ОТ 
ОБЩИНАТА НА ФИЗИЧЕСКИ И ЮРИДИЧЕСКИ ЛИЦА

Чл.40. За всички услуги, предоставяни от общината, които не са регламентирани със закон, се определя цена с тази Наредба.

Чл. 41. (1) Цените на услугите се формират на основа на пълните разходи, направени от общината по предоставяне на услугите. Пълните разходи включват всички преки и непреки разходи по предоставянето на услуги от общината. Те включват и съответен дял от:

а/ преките и непреки разходи за персонал, включително работна заплата и осигуровки;

б/ материални, режийни, консултантски и други разходи, включително разходите за материали и доставки, комунални услуги, застраховки, пътни и наеми на сгради и оборудване;

в/ разходи за управление и контрол;

г/ разходите по прилагане, събиране, научноизследователска дейност, определяне на стандарти и регулиране, включително и за задължителни протоколи за оценка на влиянието върху околната среда;

д/ пълните разходи се определят или изчисляват въз основа на данни от съществуващата система за отчетност.

(2) Цените на услугите могат и да надвишават себестойността им.

(3) Цените на услугите са прости и пропорционални.

(4) Цените на услугите се събират от общинската администрация и приходите от тях постъпват в бюджета на общината.

Чл. 42. (1) Услугите, предоставяни от общината могат да бъдат:

1. обикновена;

2. бърза;

3. експресна.

(2) Сроковете за извършване на услугите са:

- обикновена – 10 работни дни;.
- бърза –  3 работни дни; 
- експресна – 1 работен ден;

            (3) Сроковете за извършване на услугите за издаване на данъчни документи са;

         - обикновена  - 7 работни дни само за данъчни оценки - 5 работни дни;

         - бърза - 2 работни дни;

         - експресна - 1 работен ден;
(4) Сроковете за извършване на услугите започват да текат от деня на подаване на необходимите документи и заплащане на цената на съответния вид услуга.

(5) Заплащането се извършва в брой или безкасово по съответната сметка.

(6) Бързата услуга се заплаща с 50 % увеличение, а експресната – със 100 %. 

Чл. 43. Необходимите документи за извършване на конкретна услуга или предоставяне на право от общината се утвърждават със заповед на кмета на общината.

Чл. 44.  Мястото за изпълнение на конкретния вид услуга се определя със заповед на кмета на общината.

Чл. 45.  При неспазване на сроковете по чл. 34, ал. 2 размерът на цената на услугата се намалява с едно на сто на ден, считано от деня на забавянето, но не повече от 30 на сто от пълния й размер. 

Чл. 46. При предсрочно прекратяване на предоставеното право, общината възстановява част от платената цена, пропорционално на периода, през който правото не се ползва.

Чл. 47. Общинският съвет определя следните услуги и цените за тях , съгласно Приложение № 1
Глава четвърта

АДМИНИСТРАТИВНОНАКАЗАТЕЛНИ РАЗПОРЕДБИ


Чл. 48.  Актовете за установяване на нарушенията по тази Наредба се съставят от определени от кмета длъжностни лица (от общинската администрация), а наказателните постановления се издават от кмета на общината.


Чл. 49.   Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.
ДОПЪЛНИТЕЛНА РАЗПОРЕДБА

§ 1  По смисъла на тази Наредба:

1. “Услуги за всеобщо ползване” са тези общински услуги, при които конкретният ползвател не може да бъде определен.

2. “Ползватели” са физически лица и юридически лица, на които се предоставят публични услуги по смисъла на Закона за местните данъци и такси.

3. “Личен доход” са всички доходи на лицата с изключение на:

а. добавката за чужда помощ на инвалидите с намалена работоспособност над 90 на сто с определена чужда помощ;

б. сумите, които лицата, настанени в домовете за социални грижи, получават като възнаграждение в трудовотерапевтичен процес;

в. помощите, определени с акт на Министерския съвет;

г. даренията с хуманитарна цел, направени на лицата, ползващи услугите на заведенията за социални грижи и формите за социално обслужване;

д. еднократно изплащаните допълнителни суми към пенсиите по решение на Министерския съвет.

ПРЕХОДНИ И ЗАКЛЮЧИТЕЛНИ РАЗПОРЕДБИ

§  2  Изпълнението и контрола по изпълнението на тази наредба се осъществява от кмета на общината или определени от него лица.

§  3  При започнало, но незавършено плащане на такси и цени на услуги, същото се завършва по реда на тази наредба с оглед размер и срок.
 § 4 Настоящата Наредба е приета с Решение № 33/30.06.2025г. от Общински съвет - Бойница взето на 30.06.2025 г. по Протокол № 4/30.06.2025г. и  влиза в сила след влизане на решението в сила.

§ 5 Настоящата Наредба отменя  Наредбата приета с Решение № 77 от 20.12.2013 г. на Общински съвет – Бойница, Изм. и доп. с Решение № 31/10.04.2014 г., Решение № 36/08.06.2015 г., Решение № 18/20.03.2017 г., Решение № 41/10.05.2017 г. и Решение № 75/17.11.2017 г.
§ 6 Не обхванатите в тази Наредба такси, цени на услуги, права и други, определени със закон или решение на Общинския съвет, се събират в размерите, в които са приети.
§ 7 Въвеждане на еврото в Република България  влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз, наричано по-нататък „Решение за приемане на еврото“, и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз.  

§  8 „Сумите посочени в евро в тази Наредба, влизат в сила от датата определена в Решение за приемане на еврото на Съвета на Европейския съюз.








ПРЕДСЕДАТЕЛ ОБЩИНСКИ СЪВЕТ:











/Габриела Тошева/
Приложение № 1
СПИСЪК С ВИДОВЕТЕ УСЛУГИ И ЦЕНАТА ЗА ТЯХ
	№
	Вид услуга
	Цена в лв
	Цена в евро

	1
	Издаване на заверено препис-извлечение от решения, протоколи, заповеди, актове и договори
	3,00 лв./стр.
	1,53 евро/стр.

	2
	Издаване на удостоверение от общ  характер и служебна бележка
	                                2,00 лв./бр.
	1,02  евро/бр

	3
	Копирни услуги за една страница
	0,10 лв./бр.
	0,05  евро/бр

	4
	Бланки
	 2,00 лв./стр.
	1,02  евро/стр.

	5
	Заверка на копие от актове, договори, заповеди, решения, протоколи и други документи
	3,00 лв./стр.
	1,53  евро/стр.

	6
	Молба с декларация за закупуване на жилище
	10.00 лв./бр.
	5,11   евро/бр.

	7
	Тръжни книжа за отдаване под наем на помещения за търговски обекти
	50,00 лв./бр.
	25,56  евро/бр.

	8
	Тръжни книжа за отдаване под  наем на земеделска земя
	30,00 лв./бр.
	15,34  евро/бр.

	9
	Удостоверение за търпимост на основание § 16, ал.1 от ЗУТ за строежи, сграден до 07.04.87 г.
	15,00 лв./бр.
	7,67  евро/бр.

	10
	Удостоверение за реално обособени части на сгради/чл.202 от ЗУТ/
	15,00 лв./бр.
	7,67  евро/бр.

	11
	Удостоверение за ползване на строежите по предназначение (чл. 178, ал. 2 от ЗУТ и чл. 4, ал. 2 от Наредба 6)
	20,00 лв./бр.
	10,23  евро/бр.

	12
	Удостоверения за идентичност на поземлен имот
	5,00 лв./бр.
	2,56  евро/бр.

	13
	Удостоверение за извършена обстоятелствена проверка
	10,00 лв./бр.
	5,11  евро/бр.

	14
	Становище на общинския експертен съвет
	5% от стойността на обект
	5% от стойността на обект

	15
	Изготвяне  на протокол по чл.195 от ЗУТ
	5,00 лв./бр.
	2,56  евро/бр.

	16
	Становища за държавна приемателна комисия
	10,00 лв./бр.
	5,11  евро/бр.

	17
	Удостоверение за данъчна оценка на недвижим имот и земеделска земя
	6,00 лв./бр.
	3,07  евро/бр.

	18
	Удостоверение за липса на задължения по чл.87 ал.6 от ДОПК
	5,00 лв./бр.
	2,56  евро/бр.

	19
	Удостоверение за платен данък върху превозните средства
	5,00 лв./бр.
	2,56  евро/бр.

	20
	Удостоверение за декларирани данни
	5,00 лв./бр.
	2,56  евро/бр.

	21
	Издаване документ на съдия изпълнител
	10,00 лв./бр.
	5,11  евро/бр.

	22
	Издаване удостоверение за дължими данъци и лихви от наследодател
	5,00 лв./бр.
	2,56  евро/бр.

	23
	Издаване копие на документ за платени местни данъци 
	3,00 лв./бр.
	1,53  евро/бр.

	24
	Издаване копие на подадена данъчна декларация
	3,00 лв./бр.
	1,53  евро/бр.

	25
	Попълване приложение на данъчни декларации
	3,00 лв./бр.
	  1,53  евро/бр.

	26
	Услуга с багер
	50,00 лв./м.час
	25,56  евро/м.час

	27
	Услуга с трактор       - превоз

                                   - култивиране и дисковане еднократно

                                   - оран
	1.10 лв./т./км.

10.00 лв./дка.

18.00 лв./дка.
	0,56  евро/т./км.
5,11  евро/дка.
9,20  евро/дка.

	28
	Продажба на дърва за огрев добити от физически и юридически лица
	 15,00 лв./куб.м.
	7,67  евро/ куб.м.

	29
	Такса за издаване на становище за влияние на обекти върху околната среда
	10,00 лв./бр.
	5,11  евро/бр.

	30
	Обезщетение при отсичане на местни и широкоразпространени иглолистни дървета
	10,00 лв./бр.
	5,11  евро/бр.

	31
	Такса за ползване на услуга за добив на дърва от общинска гора
	20,00 лв./куб.м.
	10,23 евро/ куб.м.

	32
	Обезщетение при отсичане на екзотични иглолистни дървета
	5,00 лв./бр.
	2,56  евро/бр.

	33
	Обезщетение при отсичане на местни и широкоразпространени широколистни дървета
	5,00 лв./бр.
	2,56  евро/бр.

	34
	Обезщетение при изкореняване на орехови дървета
	20,00 лв./бр.
	10,23 евро/бр.

	35
	Бланки:

- разрешение за търговия

- пропуски за базари

- заповед за категоризация и промяна на работно време на търговски обект

- разрешение за таксиметров превоз на пътници с леки автомобили
	2,00 лв.
	1,02  евро

	36
	Ползване зали и салони публична  общинска собственост
	10,00 лв./ден.
	5,11 евро/ ден

	37
	Издаване на позволително за сеч по ЗОСИ за отсичане на единични дървета извън горски територии
	5,00лв./брой
	2,56  евро/брой

	38
	Изготвяне  на протокол за оценка на нанесени щети на земеделска продукция
	10,00 лв./бр.
	5,11  евро/бр.

	39
	Издаване на превозен билет за дървесина
	3.00 лева
	1,53  евро

	40
	Такса за нощувка в служебен апартамент за легло на вечер 
	5.00 лева
	2,56  евро

